ლარა ფაბიანი

**ლარა სოფი კეტი კროკარტი,** ცნობილი როგორც **ლარა ფაბიანი** (; დ. 9 იანვარი, 1970, ეტერბეკი, ბელგია) - ბელგიურ–იტალიური წარმოშობის ფრანგულენოვანი მომღერალი და მსახიობი. სიმღერებს ასრულებს მრავალ ენაზე - ფრანგულად, ინგლისურად, გერმანულად, სიცილიურად, იტალიურად, ნეაპოლურად, პორტუგალიურად, ესპანურად, ბერძნულად, რუსულად, ლათინურად, ებრაულად, თურქულად, აზერბაიჯანულად და ჩინურად. კარიერის განმავლობაში ფაბიანმა გამოუშვა **ჩვიდმეტი სტუდიური ალბომი** და მიაღწია საერთაშორისო წარმატებას. 

2024 წელს ლარა ფაბიანმა გამოუშვა მე-17 ალბომი სახელწოდებით *Je suis là* („მე აქ ვარ“). მისი განცხადებით, მთელ მსოფლიოში გაყიდული აქვს 20 მილიონზე მეტი ჩანაწერი, რაც მას ერთ-ერთ ყველაზე წარმატებულ ბელგიელ შემსრულებლად აქცევს.

მას შემდეგ, რაც 2018 და 2019 წლებში იყო მწვრთნელი კვებეკურ მუსიკალურ შოუში *La Voix*, 2020-იან წლებში ის გახდა მწვრთნელი ფრანგული ვერსიისთვის '*- *The Voice: La Plus Belle Voix***, რომელიც გადის ფრანგულ ტელეარხზე **TF1**. **2021 და 2022 წლებში**, ლარა ფაბიანი გახდა **Star Académie**-ის დირექტორი კვებეკში. 2025 წლის სეზონზე, ის დასახელდა **აკადემიის საპატიო ნათლიად*' („Marraine de l'Académie“).

## ბიოგრაფია 
### ბავშვობა და მოზარდობა 
ლარა ფაბიანი დაიბადა ბრიუსელში, ეტერბეკის რაიონში. იგი ფლამანდრიელი *პიერ კროკარტისა* და სიცილიელი *მარია ლუიზა სერიოს* ერთადრეთი ქალიშვილია. ბავშვობა გაატარა კატანიაში და რუისბრეკში. საუბარი დაიწყო იტალიურ ენაზე. სახელი "ლარა" შერჩეულია ბორის პასტერნაკის რომანის **„****ექიმი ჟივაგო****“** მთავარი ქალი პერსონაჟის მიხედვით - ეს სახელი ყველა ენასა და აქცენტში ერთნაირად ჟღერს, განსხვავებით სახელისგან **„ლაურა“**, რომელიც დედას თავდაპირველად სურდა დაერქმია. სცენური ფსევდონიმის **„ფაბიანი“** შთაგონება მამის მხრიდან ბიძის სახელმა ***ფაბიანომ*** მისცა. 

ბელგიაში დაბადებულმა ლარა ფაბიანმა ცხოვრების პირველი ხუთი წელი კატანიაში, ეტნას მთის ძირში გაატარა. შემდეგ ოჯახთან ერთად ბრიუსელის გარეუბანში, ქალაქ რუისბრეკში დასახლდა. 5 წლის ასაკში დაინტერესდა სიმღერით, როდესაც რადიოთი მოუსმინა ევ ბრენერს. მისმა მშობლებმა 6 წლის ასაკში შეიყვანეს ვოკალის კურსებზე, მოგვიანებით კი - სოლფეჯიოს, ფორტეპიანოსა და თეატრალური ხელოვნების გაკვეთილებზე.

1978 წელს დაიწყო მუსიკალური განათლება **ბრიუსელის სამეფო კონსერვატორიაში**, სადაც ათი წელი სწავლობდა კლასიკურ სიმღერას. ამ პერიოდში მან ასევე დაიწყო სიმღერების წერა. მისი საყვარელი შემსრულებლები იყვნენ **ბარბრა სტრეიზანდი** და **ფრედი მერკური**. 

14 წლის ასაკიდან ლარა ფაბიანი მღეროდა ბრიუსელისა და მიმდებარე ქალაქების კლუბებსა და პიანო-ბარებში. გიტარაზე აკომპანიმეტს უწევდა მამა, რომელიც ადრე **პეტულა კლარკის** გიტარისტი და ქორისტი იყო, შემდეგ კი გათბობის სისტემების ტექნიკოსად მუშაობდა.

1986 წელს მან გაიცნო მარკ ლერქსი, რომელიც ჟურნალისტიკას სწავლობდა და პარალელურად მუშაობდა ბრიუსელის პიანო-ბარებში (Le Ciné Monty, La Table d’Or, Café de l’Îlot, Black Bottom, Holiday Inn გენტში). ლერქსმა ლარას რვა სიმღერა დაუწერა. მან მოიგო რამდენიმე სამოყვარულო კონკურსი, მათ შორის **ვალონიის ფესტივალი „Tremplin de la musique“**, სადაც სამი ჯილდო მიიღო. ამის შემდეგ ლერქსს ორი სიმღერის დაწერა სთხოვა თავისი პირველი ჩანაწერისთვის, სახელწოდებით **„L’Aziza est en pleurs“**.

ლერქსის კავშირებით **RTBF-ში**, ფაბიანმა ჩაწერა რამდენიმე დემო-ვერსია - უმეტესად ლერქსის კომპოზიციები, რომელთა თანაავტორადაც ისიც მოიხსენიება. **ივან ლეონარის** წყალობით (რომელმაც მიქსი გააკეთა), დისკი მოხვდა **RTL Luxembourg-ის** წამყვან კლოდ რაპეს ხელში, რომელმაც გადასცა მას **პროდიუსერ ჰიუბერ ტერეგენს**. ტერეგენი ლარას ფაბიანს შეხვდა ბრიუსელის ბარში **„***Black Bottom**“***, მოუსმინა და მოიხიბლა მისით. ტერეგენმა ფაბიანი შეარჩია ლუქსემბურგის წარმომადგენლად **33-ე ევროვიზიის სიმღერის კონკურსზე**, რომელიც გაიმართა 1988 წლის 30 აპრილს დუბლინში. ლარამ კონკურსზე შეასრულა სიმღერა **„Croire“**, რომლის ტექსტი დაწერილი იყო ალენ გარსიას , ხოლო მუსიკა - ჟაკ კარდონას მიერ. აღნიშნულ კონკურსზე ფაბიანი მეოთხე ადგილზე გავიდა 21 მონაწილეს შორის.

ამის შემდეგ ფაბიანი ცდილობდა სწავლის გაგრძელებას იტალიაში - სამართალმცოდნეობისა და ბავშვთა კრიმინოლოგიის განხრით, თუმცა სწავლა ერთი წლის შემდეგ შეწყვიტა. 1990 წლის მაისში მან პიანო-ბარ **„**Crescendo**“**-ში გაიცნო **რიკ ალისონი** - ეს მუსიკალური და რომანტიკული პარტნიორობა გადამწყვეტი აღმოჩნდა ფაბიანის კარიერაში. ისინი ერთად გადავიდნენ **კვებეკში**, რათა ბედი ეცადათ მუსიკალურ სცენაზე.

### კვებეკში გადასვლა 
1991 წლის აგვისტოში ლარა ფაბიანმა თავისი პირველი ალბომი *Lara Fabian* კანადაში გამოუშვა. ალბომმა გაყიდვების რაოდენობით 100 000-მდე მიაღწია და წარმატება მოიპოვა სიმღერებით *Le jour où tu partiras* და *Qui pense à l’amour*. ფაბიანმა ნომინაცია მიიღო ფელიქსის პრემიაზე და მომდევნო ორი წლის განმავლობაში ინტენსიურად მართავდა კონცერტებს მთელი კანადის მასშტაბით. მოგვიანებით, ის აღნიშნავს, რომ მიუხედავად იმისა, რომ ევროვიზიამ შეუწყო ხელი მის კარიერას, სწორედ **კვებეკში 20 წლის ასაკში** **გადასვლა** **ი**ქცა მისი ცხოვრების ყველაზე გადამწყვეტ მომენტად. ამავე წელს მან მიიღო **Victoire de la Musique** ნომინაციაში „წლის აღმოჩენა“. სექტემბერში ის შეუერთდა **ჯონი ჰალიდეის** *Stade de France*-ის კონცერტზე, სადაც ერთად შეასრულეს დუეტი *Requiem pour un fou*. **გრევენის მუზეუმმა** (Musée Grévin) შექმნა ლარა ფაბიანის ცვილის ფიგურა .

1999 წლის დასაწყისში გამოვიდა მისი პირველი ლაივ-ალბომი *Live 98*, რომელიც გამოსვლისთანავე გახდა **ნომერი** **პირველი საფრანგეთსა და ბელგიაში**. 1999 წელს ფაბიანმა მიიღო ჯილდო **World Music Awards-ზე**, როგორც **ყველაზე გაყიდვადი არტისტი ბენილუქსის ქვეყნებიდან 1999 წელს**.1999 წლის ივლისში, **Polydor**-მა მიიღო გადაწყვეტილება, რომ ლარა ფაბიანის კვებეკში პოპულარული ალბომები გამოეშვა ევროპაში.

### საერთაშორისო აღიარება 
ლარა ფაბიანმა თავისი პირველი ინგლისურენოვანი ალბომი აშშ-ში ჩაწერა - მისი ავტორები იყვნენ თავად ლარა, **რიკ ალისონი**, **უოლტერ აფანასიევი** და **პატრიკ ლეონარდი**.1999 წელს გამოვიდა ინგლისურენოვანი ალბომი *Lara Fabian*, რომელშიც შედიოდა ცნობილი სიმღერა *Adagio* (იტალიურ ენაზე). ალბომის საერთო გაყიდვები 2 მილიონს გადააჭარბა. 2000 წლის მაისში ალბომი გამოვიდა **აშშ-ში**, სადაც სიმღერა *I Will Love Again* გახდა **პირველი ნომერი** ჰიტ-ჩარტებში და დაიკავა **32-ე ადგილი Billboard-ის რეიტინგში**. ფაბიანმა დაიწყო მსოფლიო მასშტაბის პრომო-ტურნე და **ნოემბერში მიიღო ფელიქსის ჯილდო**, როგორც **არაფრანგულ ენაზე წარმატებული არტისტი**. დეკემბერში ლარამ კონცერტი ჩაატარა **Madison Square Garden-ში, ნიუ-იორკში**. 2001 წელს მისი სინგლი *Love by Grace* დიდი წარმატებით სარგებლობდა **ბრაზილიაში**, რამაც საბოლოოდ განამტკიცა მისი კარიერის საერთაშორისო ეტაპი.

**2001 წლის მაისში**, ლარამ მეორედ მოიპოვა **World Music Awards-ის** ჯილდო, როგორც **ყველაზე გაყიდვადი მომღერალი** **ბენილუქსის ქვეყნებიდან**.

ამავე პერიოდში მან ჩაწერა რამდენიმე სინგლი ფილმებისთვის:

* *The Dream Within* - ანიმაციური ფილმისთვის *Final Fantasy: The Spirits Within*
* *For Always* - სტივენ სპილბერგის ფილმისთვის *A.I. – ხელოვნური ინტელექტი*, დუეტში **ჯოშ გროუბანთან**.

## **პირადი ცხოვრება** 
ლარა ფაბიანი წლების განმავლობაში ურთიერთობაში იყო კომპოზიტორ **რიკ ალისონთან**.

1998 წელს ფაბიანმა გაიცნო ფრანგი მომღერალი **პატრიკ ფიორი**, რომელიც იმ დროს კანადში იმყოფებოდა. მათი ურთიერთობა ხანმოკლე იყო და წყვილი 2000 წლის ახალი წლის წინა ღამეს დაშორდა . 2021 წელს, თავისი ავტობიოგრაფიული წიგნის *Je passe à table* გამოსვლისას, ლარამ აღნიშნა, რომ ურთიერთობის დასრულება მისთვის **„ტრაგიკული“** იყო.

2003-დან 2006 წლამდე ლარა ფაბიანი ურთიერთობაში იყო კიდევ ერთ კომპოზიტორთან - **ჟან-ფელიქს ლალანთან**.

შემდეგ მისი პარტნიორი გახდა რეჟისორი **ჟერარ პულიჩინო**, რომელთანაც 2007 წელს შეეძინა ქალიშვილი სახელად **ლუ**. წყვილი დაშორდა 2012 წელს.

2013 წლის 28 ივნისს ლარა ფაბიანი დაქორწინდა სიცილიური წარმოშობის ილუზიონისტზე - **გაბრიელ დი ჯორჯოზე**.

## **დისკოგრაფია**
### სტუდიური ალბომები 
*1991: *Lara Fabian*
*1994: *Carpe Diem*
*1996: *Pure*
*1999: *Lara Fabian*
*2001: *Nue*
*2004: *A Wonderful Life*
*2005: *9*
*2009: *Toutes les femmes en moi*
*2009: *Every Woman in Me*
*2010: *Mademoiselle Zhivago*
*2013: *Le Secret*
*2015 : *Ma vie dans la tienne*
*2017 : *Camouflage*
*2019 : *Papillon*
*2020 : *Lockdown Sessions*
*2024 : *Je suis là*

### საკონცერტო ალბომები
*1999: *Live 1999*
*2002: *Live 2002*
*2003: *En Toute Intimité* (live)
*2006: *Un regard 9 Live*
*2011 : *Toutes les femmes en moi font leur show*
*2022 : *Best of World Tour Live*

### კრებულები 
*2010: *Best of Lara Fabian*
*2011: *Je me souviens*
*2015 : *Essential*
*2015 : *Selection*

## **სქოლიო** 
## რესურსები ინტერნეტში
* ოფიციალური საიტი

კატეგორია:დაბადებული   9 იანვარი
კატეგორია:დაბადებული  1970
კატეგორია:ფრანგი მომღერლები
კატეგორია:ევროვიზიის კონკურსანტები
კატეგორია:ბელგიელი მომღერლები
კატეგორია:იტალიელი მომღერლები
კატეგორია:ცოცხალი ადამიანები